എന്ജിനീയേഴ്സ് ദിനാഘോഷവും അവാര്ഡ് ദാനവും തിരുവനന്തപുരം: എന്ജിനിയേഴ്സ് ദിനാഘോഷവും മെട്രോ എം.എസ്.എം.ഇ അവാര്ഡ് ദാനവും ഇന്ന് ഉച്ചയ്ക്ക് രണ്ടിന് ജവഹര് നഗര് ചേംബര് ഒഫ് കൊമേഴ്സ് ആന്ഡ് ഇന്ഡസ്ട്രീസില് നടക്കും. മെട്രോ മാര്ട്ട്, തിരുവനന്തപുരം ചേംബര് ഒഫ് കൊമേഴ്സ് ആന്ഡ് ഇന്ഡസ്ട്രീസ് എന്നിവയുടെ സംയുക്താഭിമുഖ്യത്തില് എനര്ജി മാനേജ്മെന്റ് സെന്റര്, കേരള ബ്യൂറോ ഓഫ് ഇന്ഡസ്ട്രീസ് പ്രൊമോഷന് എന്നിവയുടെ സഹകരണത്തോടെ സംഘടിപ്പിക്കുന്ന പരിപാടി മന്ത്രി റോഷി അഗസ്റ്റിന് ഉദ്ഘാടനം ചെയ്യും. ഇലക്ട്രിക് വാഹനങ്ങളുടെ സാദ്ധ്യതയും മേന്മയും എന്ന വിഷയത്തില് സെമിനാര് നടത്തും. എന്ജിനീയറിംഗ്, ചെറുകിട ഇടത്തരം വ്യവസായം, വ്യവസായ സൗഹൃദം എന്നീ മേഖലകളില് മികച്ച പ്രവര്ത്തനം കാഴ്ചവച്ച സ്ഥാപനങ്ങളെയും വ്യക്തികളെയും ചടങ്ങില് ആദരിക്കുമെന്ന് മെട്രോ മാര്ട്ട് മാനേജിംഗ് ഡയറക്ടര് സിജി നായര് പറഞ്ഞു. പത്രസമ്മേളനത്തില് ജയപ്രകാശ്. ആര്, നിജിത് രാജ് എന്നിവരും പങ്കെടുത്തു.